recursal/SuperWikiNEXT-32B huggingface dataset:
**আরাকা** ( আরবি: عرقه ) হল ফিলিস্তিনের একটি গ্রাম। এটি জেনিন গভর্নোরেট উত্তরের এলাকার পশ্চিম তীরে অবস্থিত, এর ১৫ কিলোমিটার পশ্চিম জেনিন শহর আছে । সেন্ট্রাল পরিসংখ্যান ব্যুরো অব ফিলিস্তিনের মতে, ২০০৬ সালে গ্রামে ২,১২৪ জনের বেশি বাসিন্দা ছিল।

ইতিহাস
------

এখানে রোমান ও বাইজেন্টাইন শাসনের শেষের দিকের অনেক নিদর্শন পাওয়া গেছে। এর মধ্যে ছিল মাটির তৈরী থালা, পানপাত্র, হাড়ি ইত্যাদি। মুসলিম যুগের প্রথম দিকের অসংখ্য নিদর্শন এবং মধ্যযুগের অসংখ্য মৃৎশিল্পের বাসন কোসন, থালা বাটি পানপাত্র ইত্যাদি পাওয়া গেছে।

### অটোমান যুগ

আদি অটোমান যুগের অনেক মৃৎপাত্রের নিত্য ব্যবহার্য সামগ্রী এখানে পাওয়া গেছে। ১৮৭০ সালে, ভিক্টর গুয়েরিন এটিকে একটি ছোট গ্রাম হিসাবে বর্ণনা করেছিলেন। এটি একটি ছোট পাহাড়ের উপর অবস্থিত এবং দু’চতুর্থাংশে বিভক্ত। দেখতে অত্যন্ত মনোরম। ১৮৮২ সালে পিইএফ *এর পশ্চিম প্যালেস্টাইনের সমীক্ষায়* দেখা গেছে যে, এটির "দক্ষিণে একটি কূপ সহ একটি পাহাড়ের পাশে মাঝারি আকারের একটি গ্রাম হিসাবে আছে।"

### ব্রিটিশ ম্যান্ডেট যুগ

ব্রিটিশ ম্যান্ডেট কর্তৃপক্ষ দ্বারা পরিচালিত ফিলিস্তিনের ১৯২২ সালের আদম শুমারিতে দেখা যায়, গ্রামের জনসংখ্যা ছিল ১৬৮ জন মুসলমান। ১৯৩১ সালের আদম শুমারিতে দেখা যায় ২১৯ জন মুসলমানে চেয়ে সামান্য বৃদ্ধি পেয়েছিল, যাদের ৩৬টি বসত বাড়ি ছিল। ১৯৪৪/৪৫ সালের পরিসংখ্যানে দেখা যায় এখানে জনসংখ্যা ছিল ৩৫০ জন মুসলমান। এক সরকারী ভূমি ও জনসংখ্যা জরিপ অনুসারে এখানে মোট ৫৬৭৫ ডুনাম জমি ছিল। এর মধ্যে ৪৬২ টি ডুনাম আবাদ এবং সেচযোগ্য ছিল, ১১৯১ টি ডুনাম খাদ্য শস্যের জন্য, এবং ২৭টি ডুনাম শহরের বাড়ি ঘর নির্মাণের জন্য ছিল।

### জর্ডান যুগ

১৯৪৮ সালের আরব-ইসরায়েল যুদ্ধের পর, আরাকা জর্ডানের শাসনের অধীনে আসে। ১৯৬১ সালের জর্ডানের আদম শুমারিতে ৫৬৯ জন বাসিন্দা পাওয়া গেছে।

### ১৯৬৭ সালের পর

১৯৬৭ সালের ছয় দিনের যুদ্ধের পর থেকে আরাকা গ্রামটি পশ্চিম তীরের বাকি অংশের সাথে ইসরায়েল সরকারের দখলে রয়েছে। ২৭ এপ্রিল ২০১৫ সালে গ্রামের আঠারো বছর বয়সী একজন যুবক ইসরায়েলি সৈন্যদের গুলিতে মারা যায়। আইডিএফ সৈন্যরা তার পেটে গুলি করে। তার নাম হলো মুহাম্মদ মুরাদ মোস্তফা ইয়াহইয়া। সে নাবলুসরে রাফেদিয়া হাসপাতালে পারা যায়ফলে সেখানে সংঘর্ষ শুরু হয়। অনেক লোকের হতাহতের ঘটনা ঘটে। সৈন্যরা আরও দুই ভাইকে গ্রেপ্তার করে।

আরও দেখুন
---------

* ইসরায়েল-ফিলিস্তিন সংঘর্ষের সময়রেখা, ২০১৫

তথ্যসূত্র
---------

1. ↑  Palmer, 1881, p. 144
2. ↑  Projected Mid -Year Population for Jenin Governorate by Locality 2004- 2006  ওয়েব্যাক মেশিনে আর্কাইভকৃত ২০ সেপ্টেম্বর ২০০৮ তারিখে Palestinian Central Bureau of Statistics
3. 1 2 3 4  Zertal, 2016, p. 215
4. ↑  Dauphin, 1998, p. 750
5. ↑  Guérin, 1874, p. 224
6. ↑  Conder and Kitchener, 1882, SWP II, p. 44
7. ↑  Barron, 1923, Table IX, Sub-district of Jenin, p. 30
8. ↑  Mills, 1932, p. 67
9. ↑  Government of Palestine, Department of Statistics, 1945, p. 16  ওয়েব্যাক মেশিনে আর্কাইভকৃত ২০১৮-০৯-০৫ তারিখে
10. ↑  Government of Palestine, Department of Statistics. *Village Statistics, April, 1945.* Quoted in Hadawi, 1970, p. 54
11. ↑  Government of Palestine, Department of Statistics. *Village Statistics, April, 1945.* Quoted in Hadawi, 1970, p. 98
12. ↑  Government of Palestine, Department of Statistics. *Village Statistics, April, 1945.* Quoted in Hadawi, 1970, p. 148
13. ↑  Government of Jordan, Department of Statistics, 1964, p. 25
14. ↑  Palestinian Man Shot in West Bank Dies of Wounds Ha'aretz 27/4/2015
**আফরোজা হক** বাংলাদেশের একজন রাজনীতিবিদ, সংসদ সদস্য, নারী অধিকার কর্মী ও জাসদের সভাপতি হাসানুল হক ইনুর সহধর্মিণী। তিনি জাসদের সহ-সভাপতির দায়িত্বও পালন করছেন। ২০২২ সালের ১১ ডিসেম্বর বিএনপির সংসদ সদস্যরা একাদশ জাতীয় সংসদ থেকে পদত্যাগ করায় ৫০ নং সংরক্ষিত আসনটি শূন্য হয়। পরবর্তীতে তিনি এখানে মনোনয়নপত্র দাখিল করে বিনা প্রতিদ্বন্দ্বিতায় নির্বাচিত হন।

ব্যক্তিগত জীবন
--------------

আফরোজা ১৯৫১ সালের ৫ অক্টোবর ঢাকার নবাবগঞ্জে জন্মগ্রহণ করেন। ১৯৭৫ সালে তিনি রাজনীতিবিদ হাসানুল হক ইনুকে বিয়ে করেন।

রাজনৈতিক জীবন
-------------

আফরোজা হক ইডেন কলেজে পড়ার সময় পূর্ব পাকিস্তান ছাত্রলীগের সঙ্গে যুক্ত ছিলেন। ১৯৬৯ সালে ছাত্রী সংসদ নির্বাচনে সমাজ সেবা সম্পাদক পদে নির্বাচিত হয়েছিলেন। ১৯৯৮ সালে প্রথমবারের মতো জাসদের কাউন্সিল সদস্য হন। তিনি ইনুর নেতৃত্বাধীন জাসদের স্থায়ী কমিটির সদস্য। এছাড়াও তিনি জাতীয় নারী জোটের কেন্দ্রীয় আহ্বায়কের দায়িত্ব পালন করছেন।

তিনি ৬ মার্চ ২০২৩ -এ জাতীয় সংসদের সংরক্ষিত মহিলা আসনে সংসদ সদস্য নির্বাচিত হন।

তথ্যসূত্র
---------

1. ↑  প্রতিবেদক, নিজস্ব। "ইনুপত্নী আফরোজা হক সংরক্ষিত মহিলা আসনে নির্বাচিত"। *Prothomalo*। সংগ্রহের তারিখ ২০২৩-০৩-০৬।
2. ↑  "রুমিন ফারহানার ছেড়ে দেওয়া আসনে এমপি হলেন ইনুর স্ত্রী"। *www.jugantor.com* (ইংরেজি ভাষায়)। সংগ্রহের তারিখ ২০২৩-০৩-০৬।
3. 1 2  apandesh.com। "কে এই আফরোজা হক রীনা?"। *Apan Desh | আপন দেশ* (ইংরেজি ভাষায়)। সংগ্রহের তারিখ ২০২৩-০৩-০৬।
4. ↑  "Welcome to Ministry of Information"। *old.moi.gov.bd*। সংগ্রহের তারিখ ২০২৩-০৩-০৬।
আলাপ্পুঝার ৫৯ তম স্কুল কলসভামে আরবানা মুট্টু
আরবানা মুট্টু বা আরবানা মুট্টু দক্ষিণ ভারতের কেরালা রাজ্যের মুসলমানদের মধ্যে প্রচলিত একটি শিল্পরূপ, আরবানের নামানুসারে হাতে ধরা, একপেশে ফ্ল্যাট টাম্বুরিন বা ড্রামের মতো বাদ্যযন্ত্র, নামকরণ করা হয়েছে আরাবানার নামে। এটি কাঠ এবং প্রাণীর ত্বকের তৈরি, ডুফের মতো তবে কিছুটা পাতলা এবং বড়। বিশিষ্ট আরবানা সংগীতশিল্পী বেকার এদক্কাজিয়ুরের অভিমত, "'আরবানা রেফা এ রাথিব মুট্টু'র রীতিগত অভিনয় আরবানা কালী মুট্টু'র জন্য ভুল হয়েছে, যা নিখুঁত বিনোদনের জন্য এটি তার নান্দনিক আপিলের জন্য পরিচিত, এটি আজকাল উপস্থাপিত। "

আরবানা মুট্টু, যা গণ্যমান্য ব্যক্তিকে স্বাগত জানাতে করা হয়, এটি ডুফ মুট্টুর চেয়ে আরও কঠিন শিল্প। আরাওয়ান খেলার প্রচলিত ও আধুনিক পদ্ধতি রয়েছে। ঐতিহ্যগতভাবে, অংশগ্রহণকারীরা একটি অর্ধবৃত্তে বসে, দলের নেতা গান শুরু করবেন। প্রাথমিক গানটি শেষ হয়ে গেলে, প্লেয়াররা নেতার গান অনুসরণ করে বাজনা শুরু করবেন এবং সংগীতায়িতভাবে আরাবনে মারধর করবেন; অন্যরা গানটিতে কোরাস দিয়ে একইভাবে মারবে।

ডুফ এবং আরাভান দুটি ভিন্ন ধরনের কলা হলেও ডুফ শব্দটি আরাবণের জন্য পরস্পর পরিবর্তিতভাবে ব্যবহৃত হয়, কারণ ডাবটি আরবণের চেয়ে বেশি পরিচিত। এই শিল্প আজকাল কেরালার প্রতিযোগিতার ভিত্তি।

আরও দেখুন
---------

* ওপ্পানা
* মাপিলা পাট্টু
* কুঠু রথিব
* ম্যাপিলা
* কেরালার লোককাহিনী আকাদেমি
* ডাফ মুট্টু

তথ্যসূত্র
---------

1. ↑  "Tambourine | musical instrument"। *Encyclopedia Britannica* (ইংরেজি ভাষায়)। সংগ্রহের তারিখ ২০২১-০৩-০৮।
2. 1 2  "Archive News"। *The Hindu* (ইংরেজি ভাষায়)। সংগ্রহের তারিখ ২০২১-০৩-০৮।
3. ↑  "Duffmuttu and Arabana Muttu, Art forms of the Muslims, Muslim community, Kerala Tourism"। *web.archive.org*। ২০১২-০৪-১৫। Archived from the original on ২০১২-০৪-১৫। সংগ্রহের তারিখ ২০২১-০৩-০৮। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)

বহিঃসংযোগ
---------

*
একই নামের অন্যান্য ব্যক্তির জন্য আবদুর রউফ (দ্ব্যর্থতা নিরসন) দেখুন।

**বিচারপতি মোহাম্মদ আবদুর রউফ** (জন্ম: ১ ফেব্রুয়ারি ১৯৩৪) একজন বাংলাদেশী আইনজীবী ও বিচারপতি। তিনি অ্যাডভোকেট হিসাবে কর্মজীবন শুরু করেন এবং তারপরে হাইকোর্ট বিভাগের অতিরিক্ত বিচারক হন। তারপরে তিনি আদালতের আপিল বিভাগের বিচারক হন। পরবর্তীকালে বাংলাদেশের তৎকালীন রাষ্ট্রপতি তাকে প্রধান নির্বাচন কমিশনার হিসাবে নিযুক্ত করেছিলেন। তিনি বর্তমানে ফারিস্ট ইসলামিক লাইফ ইন্স্যুরেন্স কো লিমিটেড এবং প্রাইম ইসলামী লাইফ ইন্স্যুরেন্সের শরিয়াহ উপদেষ্টা। তিনি জাতীয় শিশু সংগঠন *ফুলকুঁড়ি আসরের* সভাপতির দায়িত্বও পালন করেছেন।

জন্ম ও প্রাথমিক জীবন
--------------------

বিচারপতি মোহাম্মদ আবদুর রউফ ১ ফেব্রুয়ারি ১৯৩৪ সালে ময়মনসিংহে জন্মগ্রহণ করেন। প্রাইমারী ও মাধ্যমিক পর্যায়ে বৃত্তি পেয়ে ময়মনসিংহ জিলা স্কুল থেকে ১৯৫১ সালে কৃতিত্বের সাথে ম্যাট্রিকুলেশন, আনন্দ মোহন কলেজ থেকে আই, এস, সি ও বি, এস, সি ডিগ্রী; সরকারি বৃত্তি নিয়ে ময়মনসিংহ টিচার্স ট্রেনিং কলেজ থেকে বি,এড ও এম এ, ইন এডুকেশন ডিগ্রী, ঢাকা বিশ্ববিদ্যালয় থেকে আন্তর্জাতিক সম্পর্ক বিষয়ে এম,এ ও এল,এল,বি ডিগ্রী লাভ করেন।

কর্মজীবন
--------

আবদুর রউফ জানুয়ারি ১৯৬২ সালে তদানীন্তন ঢাকা হাইকোর্টে আইন-ব্যবসায় নিয়োজিত হন। ১৯৭০ সালে তৎকালীন পাকিস্তান সুপ্রীম কোর্টের আইনজীবী হিসেবে তালিকাভুক্ত হন। ২৯ জানুয়ারি ১৯৮২ সালে তিনি হাইকোর্ট বিভাগের অতিরিক্ত বিচারক নিযুক্ত হন। হাইকোর্ট বিভাগে বিচারপতি পদে থাকাকালে বাংলাদেশের রাষ্ট্রপতি বিচারপতি শাহাবুদ্দিন আহমেদ তাকে ১৯৯০ সালের ২৫ ডিসেম্বর প্রধান নির্বাচন কমিশনার হিসেবে নিযুক্ত করেন, তিনি বিচারপতি সুলতান হোসেন খানের স্থলে স্থলাভিষিক্ত হন। ১৯৯৫ সালের ১৮ এপ্রিল তিনি প্রধান নির্বাচন কমিশনের পদ ত্যাগ করেন ও বিচারপতি এ কে এম সাদেক তার স্থলে স্থলাভিষিক্ত হন।

পরে তিনি হাইকোর্ট বিভাগে বিচারক হিসেবে কাজ শুরু করেন ও জুন ১৯৯৫ সালে আপীল বিভাগের বিচারক হিসেবে নিযুক্ত হন। ১ ফেব্রুয়ারি ১৯৯৯ সালে তিনি অবসর গ্রহণ করেন।

বর্তমানে তিনি জাতীয় শিশু-কিশোর সংগঠন ‘ফুলকুঁড়ি আসর’-এর কেন্দ্রীয় সভাপতি।

তথ্যসূত্র
---------

1. ↑  "ফুলকুঁড়ির মাধ্যমেই বাংলাদেশের ভবিষ্যৎ উজ্জ্বল -বিচারপতি আবদুর রউফ"। *দৈনিক সংগ্রাম*। ২৩ মার্চ ২০১৪। সংগ্রহের তারিখ ৫ ডিসেম্বর ২০২২।
**আফসান চৌধুরী** (জন্ম: ১৬ ফেব্রুয়ারি ১৯৫২) একজন বাংলাদেশি সাহিত্যিক, গবেষক ও সাংবাদিক। বাংলাদেশের মুক্তিযুদ্ধভিত্তিক সাহিত্যে অবদানের জন্য তিনি ২০১৮ সালে বাংলা একাডেমি সাহিত্য পুরস্কার লাভ করেন।

প্রারম্ভিক জীবন
---------------

আফসান চৌধুরী ১৯৫২ সালের ১৬ ফেব্রুয়ারি ঢাকায় জন্মগ্রহণ করেন। শিক্ষাজীবনে ঢাকা বিশ্ববিদ্যালয়ের ইতিহাসে বিভাগ থেকে উচ্চতর ডিগ্রি অর্জন করার পর তিনি সাংবাদিকতার মাধ্যমে কর্মজীবন শুরু করেন। সাংবাদিকতা জীবনে তিনি বাংলাদেশের ইংরেজি সাময়িকী ঢাকা কুরিয়ার, ইংরেজি দৈনিক দ্য ডেইলি স্টার ও বিবিসিতে কাজ করেন। পরবর্তীতে তিনি শিক্ষকতায় পেশায় যোগ দেন এবং বর্তমানে ব্র্যাক বিশ্ববিদ্যালয়ে ইতিহাস বিভাগে শিক্ষকতা করছেন।

সাহিত্য
-------

বাংলাদেশের স্বাধীনতা যুদ্ধে প্রামাণিক গ্রন্থ *বাংলাদেশের স্বাধীনতা যুদ্ধ: দলিলপত্র* প্রণয়নের সময় তিনি এই প্রকল্পে কাজ করেন। এছাড়াও স্বাধীনতা যুদ্ধ নিয়ে ‘তাহাদের কথা’ নামে একটি ভিডিও প্রামাণ্যচিত্র তৈরি করেন। তার অন্যান্য উল্লেখযোগ্য গ্রন্থের মধ্যে রয়েছে:

* *বাংলাদেশ ১৯৭১* (বাংলাদেশের স্বাধীনতা যুদ্ধ নিয়ে লেখা)
* *বিশ্বাসঘাতকগণ* (বাংলাদেশের স্বাধীনতা যুদ্ধ নিয়ে লেখা উপন্যাস)
* *আফসান চৌধুরীর গল্প*
* *কনভার্সেশন উইথ সোলেমান* (কবিতা - ইংরেজিতে প্রকাশিত)

মামলা
-----

২০১৭ সালে সাবেক সেনা কর্মকর্তা মাসুদ উদ্দিন চৌধুরী তথ্যপ্রযুক্তি আইনে আফসান চৌধুরীর বিরুদ্ধে মামলা করেন। পরবর্তীতে তিনি জামিনে মুক্তি পান। এছাড়াও একই বছর, ফেসবুকে করা তাঁর আরও একটি মন্তব্যের জন্য তাঁকে উকিল নোটিশ পাঠানো হয়।

তথ্যসূত্র
---------

1. 1 2 3 4  "আফসান চৌধুরী"। *এনটিভি*। সংগ্রহের তারিখ ২৮ জানুয়ারি ২০১৯।
2. ↑  "কাজী রোজীসহ বাংলা একাডেমি পুরস্কার পাচ্ছেন ৪ জন"। *চ্যানেল আই*। সংগ্রহের তারিখ ২৮ জানুয়ারি ২০১৯।
3. ↑  "'Gramer Ekattor' attempts giving Liberation War's complete picture: Professor Afsan"। BRAC University। 27 March, 2019।  এখানে তারিখের মান পরীক্ষা করুন: `|তারিখ=` (সাহায্য)
4. ↑  "আফসান চৌধুরীকে আত্মসমর্পণের নির্দেশ"। *বাংলানিউজ২৪কম* (ইংরেজি ভাষায়)। সংগ্রহের তারিখ ২৮ জানুয়ারি ২০১৯।
5. ↑  "আফসান চৌধুরীকে গ্রেফতার চেয়ে লিগ্যাল নোটিশ"। *বাংলা ট্রিবিউন*। ২৩ এপ্রিল ২০২০ তারিখে মূল থেকে আর্কাইভ করা। সংগ্রহের তারিখ ২৮ জানুয়ারি ২০১৯।
**আল-আকসা বিশ্ববিদ্যালয়** (আরবি: جامعة الأقصى) ১৯৫৫ সালে প্রতিষ্ঠিত একটি ফিলিস্তিনী বিশ্ববিদ্যালয়। এটি ফিলিস্তিনের গাজা শহরে অবস্থিত। এটিই দেশটির প্রাচীনতম সরকারি উচ্চশিক্ষা প্রতিষ্ঠান। এতে প্রায় ২৬,০০০ শিক্ষার্থী ও ১৪০০ কর্মকর্তা-কর্মচারী আছেন, যাদের মধ্যে প্রভাষক ও অধ্যাপক রয়েছেন ৩০০ জন।

ইতিহাস
------

১৯৫৫ খ্রিস্টাব্দে যোগ্য শিক্ষক প্রস্তুত করার জন্য মিশরীয় প্রশাসনের অধীনে একটি শিক্ষক ইনস্টিটিউট গঠন করা হয়। ১৯৯১ খ্রিস্টাব্দে ইনস্টিটিউটটি কলেজে রূপান্তরিত হয়, যা সরকারি শিক্ষা কলেজ (كلية التربية الحكومية) নামে পরিচিত ছিল। ১৯৯৪ সালে এটি মিশরের আইন শামস বিশ্ববিদ্যালয়ের সাথে একটি যৌথ গ্র্যাজুয়েট প্রোগ্রাম চালু করে। ২০০১ সালের ২১ সেপ্টেম্বর কলেজটি বিশ্ববিদ্যালয়ে উন্নীত হয় এবং এর নামকরণ করা হয় আল-আকসা বিশ্ববিদ্যালয়। এটি ১১ সদস্য বিশিষ্ট একটি উপদেষ্টা পরিষদ কর্তৃক পরিচালিত হয়।

অনুষদ
-----

* ফলিত বিজ্ঞান অনুষদ
* কলা ও মানবিক অনুষদ
* শিক্ষা অনুষদ
* চারুকলা অনুষদ
* মিডিয়া অনুষদ
* ব্যবস্থাপনা ও অর্থ অনুষদ
* শারীরিক শিক্ষা ও ক্রীড়া অনুষদ
* তথ্য প্রযুক্তি অনুষদ
* চিকিৎসা বিজ্ঞান অনুষদ

আরও দেখুন
---------

* ফিলিস্তিন বিশ্ববিদ্যালয়
* ফিলিস্তিনের বিশ্ববিদ্যালয়সমূহের তালিকা

তথ্যসূত্র
---------

1. ↑  "التاريخ"। *আল-আকসা বিশ্ববিদ্যালয়* (আরবি ভাষায়)। ২১ মে ২০২১ তারিখে মূল থেকে আর্কাইভ করা। সংগ্রহের তারিখ ২১ মে ২০২১।
2. ↑  "Position Paper on al-Aqsa University Crisis in the Gaza Strip"। *প্যালেস্টাইনিয়ান সেন্টার ফর হিউম্যান রাইটস* (ইংরেজি ভাষায়)। সংগ্রহের তারিখ ২১ মে ২০২১।

|  |  |
| --- | --- |
| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন | 
* আইএসএনআই
	+ ১
* ভিআইএএফ
	+ ১
* ওয়ার্ল্ডক্যাট

 |
**আল-আকিদাহ আল-ওয়াসিতিয়্যাহ** (আরবি: العقيدة الواسطية) ইবনে তাইমিয়াহ লিখিত আক্বীদাহ সংক্রান্ত একটি গ্রন্থ। লেখকের আকিদাহ সংক্রান্ত অন্যান্য কাজগুলোর চেয়ে এই গ্রন্থটিকে সহজবোধ্য বলা হয়। সালাফি আন্দোলনে এই গ্রন্থের বিশেষ গুরুত্ব রয়েছে। ইবনে তাইমিয়াহর এই গ্রন্থ আলেম সমাজে বেশ সমালোচিত হয়েছিলো।

বইটির বিষয়বস্তু
----------------

বইটিতে ইসলামী বিশ্বাসের সবগুলো দিক আলোচনা করা হয় নি। বইটিতে কুরআন ও হাদীসে বর্ণীত আল্লাহর নাম ও গুণাবলী নিয়ে ব্যাপক আলোচনা রয়েছে। এছাড়া ঈমানের বিভিন্ন মাসআলা, আখিরাত, তাকদির, শাফায়াত, সাহাবী, আহলে বাইত ইত্যাদি বিষয়ে আলোচনা রয়েছে। বইটিতে তাওহীদুল উলুহিয়ার (উপাসনায় একত্ববাদ) বিষয়গুলো আলোচিত হয়নি।

আরও দেখুন
---------

* আল মুহান্নাদ আলাল মুফান্নাদ — খলিল আহমদ সাহারানপুরি
* সুন্নি গ্রন্থের তালিকা

তথ্যসূত্র
---------

1. ↑  Tamer, Georges; Krawietz, Birgit (১ সেপ্টে ২০১২)। *Islamic Theology, Philosophy and Law: Debating Ibn Taymiyya and Ibn Qayyim Al-Jawziyya*। Walter de Gruyter & Co। পৃষ্ঠা 194। আইএসবিএন 3110285347।
2. ↑  Leaman, Oliver (২০০৬)। *The Qur'an: An Encyclopedia*। Taylor and Francis। পৃষ্ঠা 282। আইএসবিএন 0415326397।
**আফিফ- আবাদ উদ্যান** ( ফার্সি: باغ عفیف آباد - Bāq-i Afif-Ābād ) মূলত **গুলশান উদ্যান** ( ফার্সি: باغ گلشن - Bāq-i Gulshan ) ইরানের শিরাজের একটি জাদুঘর কমপ্লেক্স।

শিরাজের সমৃদ্ধ আফিফ -বাদ জেলাতে কমপ্লেক্সটি ১৮৬৩ সালে নির্মিত হয়েছিল। এটিতে একটি প্রাক্তন রাজবাড়ী, একটি ঐতিহাসিক অস্ত্র সংগ্রহশালা এবং একটি পারস্যদেশীয় বাগান রয়েছে, যা জনসাধারণের জন্য উন্মুক্ত।

ইতিহাস
------

গুলশান উদ্যানটি শিরাজের অন্যতম প্রাচীন উদ্যান।

সাফাভিড রাজবংশের সময় এটি সাফাভিড রাজারা প্রাসাদ হিসাবে ব্যবহার করেছিলেন।

বর্তমান প্রধান ভবনটি ১৮৬৩ সালে মির্জা আলী মোহাম্মদ খান কাওয়াম নতুন ভবনটি নির্মাণ করেছিলেন। তিনি তার বাগানে জল দেওয়ার জন্য কাছাকাছি একটি কানাত কিনেছিলেন। তার মৃত্যুর পরে, বাগানটি অবশেষে তার ভাগ্নি আফিফের দ্বারা উত্তরাধিকার সূত্রে প্রাপ্ত হয়েছিল তাই এভাবে বাগানের নাম "আফিফ-আবাদ" হয়েছে ।

১৯৬২সালে সেনাবাহিনী এটি পুনরুদ্ধার করে। এটি এখন একটি অস্ত্র যাদুঘর হিসাবে কাজ করে।

ছবি
---

* প্রাসাদের আর একটি দৃশ্য প্রাসাদের আর একটি দৃশ্য
* প্রবেশদ্বার থেকে দেখুন প্রবেশদ্বার থেকে দেখুন
* हवेলটির একটি দেয়ালে একটি কাজার সৈনিকের ত্রাণ हवेলটির একটি দেয়ালে একটি কাজার সৈনিকের ত্রাণ
* উদ্যান এবং মেনশনের দৃশ্য উদ্যান এবং মেনশনের দৃশ্য
* প্রাসাদের হল প্রাসাদের হল

আরও দেখুন
---------

* পারস্যদেশীয় বাগান
* পারস্যদেশীয় স্থাপত্য

তথ্যসূত্র
---------
আরানমুলা কান্নাড়ির আয়না অংশ
আরানমুলা কান্নাড়ি (আয়না)
**আরানমুলা কান্নাড়ি** (মালয়ালম: ആറന്മുളക്കണ്ണാടി, মানে **Aranmula mirror** বা আরান্মুলা আয়না) হল একধরনের হাতে তৈরি ধাতব আয়না যা ভারতের কেরেলা প্রদেশের আরানমুলা গ্রামে তৈরি করা হয় । অন্যান্য আয়নার মতো এতেও রয়েছে স্বচ্ছতা এবং এটির পেছনের দিকে রয়েছে আরেকটি আয়না যা ধাতব তৈরি । আরানমুলা কান্নাড়ি যে উপাদান ব্যবহার করা হয় তা একমাত্র সেখানকার বিশ্বকর্মারাই জানে কারণ এটি পারিবারিক গোপনীয়তা হিসাবে পরিবার থেকে পরিবারে চলে আসছে । তবে ধাতব বিশেষজ্ঞদের মতে এই আয়নাতে টিন , তামা ব্যবহার করা হয় ।  টিন ও তামার সঠিক মিশ্রণের মাধ্যমে এই আয়না তৈরি করা হয় এরপর আরানমুলা কান্নাড়িকে পালিশ করা হয় যতক্ষণ পর্যন্ত না স্বচ্ছ প্রতিবিম্ব তৈরি করে । কনে বিদায়ের সময় যে আট উপকরণ সাথে দেওয়া হয় তার মধ্যে আরানমুলা কান্নাড়িও স্থান পেয়েছে । কেরেলার এই ধাতব আয়না ঐতিহ্যের ইতিহাস বহন করছে এবং এই আয়নাকে সৌভাগ্যের প্রতীক হিসাবে বিবেচনা করা হয়  । তাই যুগ যুগ ধরে এই আয়না ধর্মীয় ঐতিহ্যের একটি অংশ হয়ে রয়েছে । লন্ডনের ব্রিটিশ মিউজিয়ামে একটি ৪৫ সেন্টি মিটার লম্বা আরানমুলা ধাতব কান্নাড়ি রয়েছে ।  এই আয়না ২০০৪-০৫ সালে ভারতের ভৌগোলিক ইঙ্গিত হিসাবে স্বীকৃতি পায় ।

আরও দেখুন
---------

 উইকিমিডিয়া কমন্সে আরানমুলা কান্নাড়ি সম্পর্কিত মিডিয়া দেখুন।

বহিঃসংযোগ
---------

* aranmulakannadi.org
* aranmulamirror.com
* Explore Rural India[*স্থায়ীভাবে অকার্যকর সংযোগ*]
আফিমের পোস্তা সংগ্রহ
আফিমজাত ঔষধ এবং আফিম-সদৃশ ঔষধের মধ্যে কাঠামোজনিত বৈশিষ্ট্যগত পার্থক্য প্রদর্শনকারী রেখাচিত্র, যাতে অর্ধ-কৃত্রিম ও পূর্ণ-কৃত্রিম আফিম-সদৃশ্য ধর্মগুলিও অন্তর্ভুক্ত।
ঔষধবিজ্ঞানের আলোচনায় **আফিমজাত ঔষধ** (ইংরেজি: opiate) বলতে চিরায়তভাবে আফিম থেকে প্রাপ্ত বা উদ্ভূত পদার্থকে বোঝায়। অন্যদিকে আফিম-সদৃশ ঔষধ একটি অপেক্ষাকৃত আধুনিক পরিভাষা, যা দিয়ে মানুষের মস্তিষ্কের আফিম-সদৃশ ঔষধ গ্রাহকগুলির সাথে আবদ্ধ হয়, এমন যেকোনও প্রাকৃতিক বা মানবনির্মিত কৃত্রিম পদার্থকে বোঝানো হয়। আফিমজাত ঔষধগুলি হল এমন কিছু ক্ষারসদৃশ যৌগ যেগুলি আফিম গাছে (*Papaver somniferum*) প্রাকৃতিকভাবে বিদ্যমান।
আফিম গাছ থেকে যে চিত্তপ্রভাবকারী যৌগগুলি পাওয়া যায়, তাদের মধ্যে মরফিন, কোডিন এবং থেবেইন উল্লেখ্য। খ্রিস্টীয় ৮ম শতক বা হয়ত তার আগে থেকেই ব্যথানাশক হিসেবে বিভিন্ন রোগের চিকিৎসায় আফিমজাত ঔষধগুলি ব্যবহৃত হয়ে আসছে বলে প্রমাণ পাওয়া গেছে। মার্কিন যুক্তরাষ্ট্রের সুষম নিয়ন্ত্রিত পদার্থসমূহ সংক্রান্ত অধ্যাদেশের বিভিন্ন পদার্থ নিয়ন্ত্রণ তফসিলের আফিমজাত ঔষধগুলিকে মধ্যম থেকে উচ্চ পর্যায়ে অপব্যবহারের সম্ভাবনাবিশিষ্ট ঔষধ হিসেবে গণ্য করা হয়।

২০১৪ সালে ১ কোটি ৩০ লক্ষ থেকে ২ কোটি মানুষ বিনোদনের জন্য আফিমজাত ঔষধ সেবন করত (যা ১৫-৬৫ বছর বয়সী বিশ্ব জনসংখ্যার ০.৩% থেকে ০.৪%)। মার্কিন রোগ নিয়ন্ত্রণ কেন্দ্রের ভাষ্যমতে এইসব মাদক সেবনকারী ব্যক্তির মধ্যে ৪৭ হাজার থেকে সর্বোচ্চ ৫ লক্ষ ব্যক্তি ২০০০-২০১৪ সময়সীমায় মৃত্যুবরণ করে। ২০১৬ সালে বিশ্ব স্বাস্থ্য সংস্থা প্রকাশ করে যে বিশ্বে প্রায় ২ কোটি ৭০ লক্ষ লোক আফিমজাত ঔষধ অপব্যবহারজনিত রোগে ভুগছে। তারা ২০১৫ সালে আরও প্রকাশ করে যে ২০১৫ সালে বিশ্বে ঔষধ ব্যবহারের কারণে যে সাড়ে চার লক্ষ ব্যক্তির মৃত্যু হয়, তাদের এক-তৃতীয়াংশ বা অর্ধেকই আফিমজাত ঔষধ সেবনের কারণে ঘটেছিল।

তথ্যসূত্র
---------

1. ↑  Hemmings, Hugh C.; Egan, Talmage D. (২০১৪)। *Pharmacology and Physiology for Anesthesia: Foundations and Clinical Application: Expert Consult - Online and Print*। Elsevier Health Sciences। পৃষ্ঠা 253। আইএসবিএন 978-1437716795। Opiate is the older term classically used in pharmacology to mean a drug derived from opium. Opioid, a more modern term, is used to designate all substances, both natural and synthetic, that bind to opioid receptors (including antagonists). উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  
"Opiate - Definitions from Dictionary.com"। dictionary.reference.com। সংগ্রহের তারিখ ২০০৮-০৭-০৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  Brownstein, M J (১৯৯৩-০৬-১৫)। "A brief history of opiates, opioid peptides, and opioid receptors."। *Proceedings of the National Academy of Sciences of the United States of America*। **90** (12): 5391–5393। আইএসএসএন 0027-8424। ডিওআই:10.1073/pnas.90.12.5391। পিএমআইডি 8390660। পিএমসি 46725 অবাধে প্রবেশযোগ্য। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  "Status and Trend Analysis of Illict [*sic*] Drug Markets" (পিডিএফ)। *World Drug Report 2015*। সংগ্রহের তারিখ ২৬ জুন ২০১৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
5. ↑  "CDC Press Releases"। *CDC*। ২০১৬-০১-০১। সংগ্রহের তারিখ ২০১৯-১০-১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
6. ↑  "WHO | Information sheet on opioid overdose"। *WHO*। সংগ্রহের তারিখ ২০১৯-১০-২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
***আল-আলাম*** হল বিখ্যাত লেখক খাইরুদ্দিন জিরিকলির লেখা একটি ৮-খণ্ডের জীবনী বই বা 'চরিত অভিধান'। এর পূর্ণ নাম ***আল-আলাম: কামুসু তারাজিম লি আশহারির রিজালি ওয়ান নিসা মিনাল আরাব ওয়াল মুসতারিবিন ওয়াল মুসতাশরিকিন*** (আরবি: الأعلام : قاموس تراجم لأشهر الرجال والنساء من العرب والمستعربين والمستشرقين ; ইংরেজি :Al-Aʻlām: Qāmūs Tarājim li-Ashhar al-Rijāl wa-al-Nisāʼ min al-ʻArab wa-al-Mustaʻribīn wa-al-Mustashriqīn) [গ্রন্থটির নামের অর্থ হল- "বিখ্যাত ব্যক্তিত্ব: আরব, আরববাদী এবং প্রাচ্যবিদদের মধ্যে বিশিষ্ট পুরুষ এবং মহিলাদের একটি জীবনীমূলক অভিধান"]। জিরিকলি তার এই বইটিকে এই শিরোনামের সাথে পরিচয় করিয়ে দিয়েছিলেন। নামকরণটির কথা তিনি এর ভূমিকায় লিখেছেন ; যেহেতু আরবি গ্রন্থাগারের কোষাগারে এমন একটি বই ছিল না এবং তিনি এমন একটি রচনা তৈরি করার চেষ্টা করেছিলেন যাতে চিঠিগুলি লিপিবদ্ধ করা যায়। তিনি সংক্ষিপ্ত (বিস্তৃত আলোচনার সার সঞ্চয়ন) লেখার চেষ্টা করেছিলেন। তার সমসাময়িকদের অনুকরণ তিনি করেননি।তার বইয়ে বিশিষ্ট ব্যক্তিদের নির্বাচনের উপর ভিত্তি করে খিলাফত, আমিরাত, মন্ত্রণালয় এবং বিচার বিভাগ ইত্যাদি বিষয় এসেছে। ধর্ম বা শিল্প ও শিল্পের মহান ব্যক্তি যাদের সাহিত্যে স্থান ছিল, তাদের নাম একটি অধ্যায়ে উদ্ধৃত হয়েছে, তার থেকে এমন অনেক বর্ণনা বর্ণিত হয়েছে, যাদের সুস্পষ্ট বংশবৃত্তান্ত ছিল এবং পরিমাণে তা ছিল বহুগুণ। সাধারণভাবে, তিনি যেমন ভূমিকায় বলেছেন যে, একজন ব্যক্তিকে নির্বাচন করার প্রধান মাপকাঠি হল তার নামের একটি খ্যাতিমানতা রয়েছে এবং তাকে এই বইয়ে উল্লেখ করা হয়। ***আল-আলাম*** খ্যাতি বা উপাধি বা ডাকনামের ভিত্তিতে নয় বরং একটি ছোট নামের ভিত্তিতে করা হয়েছিল, যা আধুনিক আরবি জীবনীতে এটি একটি উদ্ভাবন হিসাবে বিবেচিত হয়।

* + মুশতাশরিকীন তাদেরকে বলা হয় যারা আমল নয় বরং গবেষণার উদ্দেশে ইসলাম চর্চা করে থাকেন বা ইসলাম শিক্ষা করেন।

তথ্যসূত্র
---------

1. ↑   ستوده، غلام رضا. مرجع‌شناسی و روش تحقیق در ادبیات فارسی.
বাচ্চা আফ্রিকান গ্রাস পেঁচাকে বাঁচানো হয়েছে
**আফ্রিকান গ্রাস পেঁচা** (*Tyto capensis*) হল প্যাঁচা পরিবারের অন্তর্ভুক্ত একধরনের প্রজাতি। এদেরকে প্রধানত দেখতে পাওয়া যায় অ্যাঙ্গোলা, বুরুন্ডি, ক্যামেরুন, কঙ্গো প্রজাতন্ত্র, গণতান্ত্রিক কঙ্গো প্রজাতন্ত্র, ইথিওপিয়া, কেনিয়া, লেসোথো, মালাউই, মোজাম্বিক, রুয়ান্ডা, দক্ষিণ আফ্রিকা, সোয়াজিল্যান্ড, তানজানিয়া, উগান্ডা, জাম্বিয়া এবং জিম্বাবুয়ে প্রভৃতি দেশে।

আফ্রিকান গ্রাস পেঁচা *Tyto capensis* দক্ষিণ আফ্রিকাতে বিপজ্জনক প্রজাতি বলে মনে করা হয়। কারণ আর মাত্র ১০০০ থেকে ৫০০০ মতোন পাখি এখানে বেচে আছে (Barnes (ed.), 2000)। লেসোথো এবং দক্ষিণপশ্চিম আফ্রিকাতে এরা প্রায় বিলুপ্ত হয়ে গেছে বলেই মনে করা হয়। এরা অনেকটা লক্ষ্মীপেঁচা এর মতোন দেখতে হয় কিন্তু এদের আকার আরও বড় হয়। এবং এদের উপরের এবং নিচের অংশের মধ্যে শক্তিশালী এক পার্থক্য থাকে। এদের ওপরের অংশ হয় গাঢ় বাদামী রঙের হয় এবং নিচের অংশ হয় সাদাটে রঙের। এছাড়াও এদের মুখ লক্ষ্মীপেঁচার থেকেও আরোও গোলাকার হয়।

তথ্যসূত্র
---------

1. ↑  BirdLife International (২০১২)। "*Tyto capensis*"। *বিপদগ্রস্ত প্রজাতির আইইউসিএন লাল তালিকা। সংস্করণ 2013.2*। প্রকৃতি সংরক্ষণের জন্য আন্তর্জাতিক ইউনিয়ন। সংগ্রহের তারিখ ২৬ নভেম্বর ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

উইকিমিডিয়া কমন্সে **আফ্রিকান গ্রাস পেঁচা** সংক্রান্ত মিডিয়া রয়েছে।

বহিঃসংযোগ
---------

* (African) Grass Owl - Species text in The Atlas of Southern African Birds.
**আল-ওয়াদ মসজিদ** (আরবি: جامع الواد, প্রতিবর্ণীকৃত: *jama' al-wad*, অনুবাদ 'নদীর মসজিদ'; আমাজিগ: ⵎⴻⵣⴳⵉⴷⴰ ⵏ ⵊⴰⵎⵄⵍⵡⴰⴷ) মরক্কোর ঐতিহাসিক শহর ফেজের ফেস আল-বালিতে অবস্থিত একটি মসজিদ। এটি অষ্টাদশ শতাব্দীর শেষে বা উনবিংশ শতাব্দীর শুরুতে, একই নামের চতুর্দশ শতাব্দীর একটি প্রাক্তন মাদ্রাসার স্থানে নির্মিত হয়।

ইতিহাস
------

মসজিদের মিনারের দক্ষিণ পার্শ্ব
মসজিদটি প্রাক্তন আল-ওয়াদ মাদ্রাসার স্থানে অবস্থিত। ১৩২৩ সালে মেরিনিড সুলতান দ্বিতীয় আবু সাইদ উসমান মাদরাসাটি নির্মাণ করেন। মাদ্রাসার নাম (নদীর মসজিদ) নির্দেশ করে এটি ওয়াদ মাসমুদা এর উপরে অবস্থিত। ওয়াদ মাসমুদা হলো ওয়াদ ফেস নদীর সাথে সংযুক্ত একটি খাল যা ঐতিহাসিকভাবে ফেস আল-বালির আন্দালুস কোয়ার্টারের বেশিরভাগ অংশে পানি সরবরাহ করেছে (কয়েক দশক আগে খালটি ভরাট করা হয়েছে)। আস-সাহরিজ ও আস-সাবাইন মাদ্রাসার পাশাপাশি এই মাদ্রাসাটিও নিকটবর্তী আন্দালুস মসজিদে অধ্যয়নরত শিক্ষার্থীদের বাসস্থান ও শিক্ষাদানের জন্য নির্মাণ করা হয়। যদিও আন্দালুস মসজিদটি মধ্যযুগে শিক্ষাবৃত্তি ও অধ্যয়নের প্রধান কেন্দ্র ছিল, সম্ভবত পরবর্তীতে আল কারাওইন বিশ্ববিদ্যালয়ের জন্য মাদরাসাগুলোর গুরুত্ব কমে যায়। অষ্টাদশ শতাব্দীর শেষে বা উনবিংশ শতাব্দীর শুরুতে অ্যালৌউত সুলতান মৌলে সুলায়মান (যিনি ফেজে আরও বেশ কয়েকটি মসজিদ নির্মাণ করেন) মাদরাসাটি ভেঙে ফেলেন এবং সেখানে একটি নতুন মসজিদ নির্মাণ করেন যা এই জেলার অন্যতম প্রধান জামে মসজিদ।

স্থাপত্য
--------

মসজিদটি মরক্কান স্থাপত্যশৈলী অনুসরণ করে। এর একটি বৈশিষ্ট্যপূর্ণ ও বর্গাকার মিনার আছে। মিনারের জানালাগুলোর কাঠামো তুলনামূলক কম সজ্জিত। মসজিদটিতে একটি খুবই বড় আয়তাকার প্রাঙ্গণ (শান) রয়েছে যা আংশিকভাবে ফলের গাছে পরিপূর্ণ।

আরও দেখুন
---------

* মসজিদের তালিকা
* মরক্কোর মসজিদের তালিকা
* আফ্রিকার মসজিদের তালিকা
* আল ফাস মসজিদ
* ঔজদার বড় মসজিদ
* আল-কারাওইন বিশ্ববিদ্যালয়
* মেকনেস গ্র্যান্ড মসজিদ
* আল-বাঈদা মসজিদ

তথ্যসূত্র
---------

1. 1 2 3 4  *Mosquée el oued* (Information plaque). Posted on a wall near the entrance of the mosque. ADER-Fes. November 2014.
2. 1 2 3 4  Le Tourneau, Roger (১৯৪৯)। *Fès avant le protectorat: étude économique et sociale d'une ville de l'Occident musulman* (ফরাসি ভাষায়)। Casablanca: Société marocaine de librairie et d'édition। ওসিএলসি 761131028।
3. ↑  "Sahrij and Sbaiyin Madrassa Complex"। *World Monuments Fund* (ইংরেজি ভাষায়)। সংগ্রহের তারিখ ২০২১-০৪-২১।
4. ↑  Parker, Richard B (১৯৮১)। *A practical guide to Islamic monuments in Morocco*। Charlottesville, VA: Baraka Press। ওসিএলসি 8627931।
**আবদুল ওয়াহিদ আদমজী** ছিলেন একজন পাকিস্তানি শিল্পপতি। তিনি প্রাচীনতম পাটকল আদমজী জুট মিল্‌সের প্রতিষ্ঠাতা।

প্রাথমিক জীবন
-------------

আদমজী ১৯০৮ সালে ব্রিটিশ ভারতের বার্মার ইয়াঙ্গুনে জন্মগ্রহণ করেছিলেন। তিনি বার্মায় পড়াশোনা শেষ করেছেন। তিনি আদমজী গ্রুপের প্রতিষ্ঠাতা আদমজী হাজী দাউদের বড় ছেলে।

কর্মজীবন
--------

আদমজী ১৯২৫ সালে আদমজী গ্রুপে যোগ দিয়েছিলেন, তিনি বার্মার ম্যাচের কারখানা এবং গ্রুপের রাইস মিলে কাজ করেছিলেন। ১৯৩৮ থেকে ১৯৪৮ সাল পর্যন্ত তিনি ব্রিটিশ ভারতে এই গোষ্ঠীর সম্প্রসারণ করেছিলেন। ১৯৪৮ সালের ২৮ জানুয়ারি তার পিতার মৃত্যুর পরে তিনি আদমজী গ্রুপ এবং আদমজী পরিবারের প্রধান হিসাবে তার পিতার স্থলাভিষিক্ত হন। তিনি আদমজী গ্রুপকে প্রসারিত করেছিলেন এবং পাকিস্তানের শিল্পায়নে গুরুত্বপূর্ণ ভূমিকা পালন করেছিলেন। তিনি পূর্ব পাকিস্তানের আদমজী জুট মিলস প্রতিষ্ঠা করেছিলেন যা ছিল বিশ্বের বৃহত্তম পাট মিলস। তিনি পূর্ব পাকিস্তানে আদমজী চা উদ্যান প্রতিষ্ঠা করেছিলেন, তখন বিশ্বের বৃহত্তম চা ক্ষেত। ১৯৫৮ সালে তিনি পাকিস্তান সরকার কর্তৃক হিলাল-ই-পাকিস্তান ভূষিত হন। তিনি পাকিস্তান শিল্প ক্রেডিট ও বিনিয়োগ কর্পোরেশনের চেয়ারম্যান হিসাবে দায়িত্ব পালন করেছিলেন। ১৯৭১ সালে আদমজী গ্রুপটির মূল্য ৬০ মিলিয়ন ডলারেরও বেশি ছিল বলে অনুমান করা হয়েছিল, বাংলাদেশ যখন একটি স্বাধীন দেশে পরিণত হয়েছিল তখন তার মূল্য অর্ধেকেরও বেশি নিচে নেমে এসেছিলো।

মৃত্যু
------

১৯৭২ সালের ৪ জুলাই পাকিস্তানের করাচিতে আদমজী মারা যান।

তথ্যসূত্র
---------

1. 1 2 3  "Abdul W. Adamjee, Pakistani Magnate, Millionaire, Is Dead"। *The New York Times*। ৫ জুলাই ১৯৭২। সংগ্রহের তারিখ ৩ জুন ২০১৮।
2. 1 2  "The Adamjee Legacy"। *pmp.com.pk*। ২৭ ফেব্রুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ৩ জুন ২০১৮।
3. ↑  Khan, Abdul Jamil (১৪ আগস্ট ২০১৩)। "The forgotten leader"। *dawn.com*। সংগ্রহের তারিখ ৩ জুন ২০১৮।
**আরাস প্রজাতন্ত্র** (আজারবাইজানি: *Araz Türk Cümhuriyyəti*; এছাড়াও **আরাক্স প্রজাতন্ত্র** অথবা **আরাক্সি প্রজাতন্ত্র** নামেও পিরিচিত) দক্ষিণ ককেশাসের একটি স্বল্পকাল স্থায়ী ও অস্বীকৃত রাষ্ট্র ছিলো, যার প্রায় অধিকাংশ বর্তমানে আজারবাইজানের নাখচিভান স্বায়ত্তশাসিত প্রজাতন্ত্রের অংশ। আরাস নদীর নামে এর নামকরণ করা হয়েছে যার দক্ষিণ সীমানা এই নদীর সাথে সংলগ্ন; ১৯১৮ সালে জাফরগুলু খান নাখচিভানস্কি, আজারবাইজান গণতান্ত্রিক প্রজাতন্ত্র-এর ক্ষমতাসীন ইকুয়ালিটি পার্টি এবং উসমানীয় সাম্রাজ্য সরকারের সহায়তায় প্রজাতন্ত্র ঘোষণা করেন।

আরাস প্রজাতন্ত্রের সৃষ্টি দক্ষিণ ককেশাসের ব্রিটিশ প্রধান কমিশনার স্যার জন অলিভার ওয়ারড্রপের একটি সীমান্ত প্রস্তাবের প্রতিক্রিয়ায় ছিল, যা আর্মেনীয় প্রজাতন্ত্রের এলাকা হিসেবে নির্ধারিত ছিল। ১৯১৯ সালে জুন মাসের মাঝামাঝিতে আরাস যুদ্ধের সময় যখন প্রথম আর্মেনীয় প্রজাতন্ত্রের সেনা এই অঞ্চলের দিকে অগ্রসর হয় ও এটির নিয়ন্ত্রণ গ্রহণে সফল হলে আরাস প্রজাতন্ত্রের অবসান ঘটে। তবে, এটি আজারবাইজান প্রজাতন্ত্র ও উসমানীয় সাম্রাজ্যের বাহিনী দ্বারা নখিচেভেন অঞ্চলে অগ্রগতির সূচনা করে এবং জুলাইয়ের শেষার্ধে আর্মেনিয়া এই অঞ্চলটির নিয়ন্ত্রণ হারিয়ে ফেলে।

আরও দেখুন
---------

* প্রথম আর্মেনীয় প্রজাতন্ত্র
* আজারবাইজান গণতান্ত্রিক প্রজাতন্ত্র
* নাখেচিভান স্বায়ত্তশাসিত প্রজাতন্ত্র
* আর্মেনীয়-আজারবাইজানি যুদ্ধ

তথ্যসূত্র
---------

1. ↑  Dr. Andrew Andersen, Ph.D. Atlas of Conflicts: Armenia: Nation Building and Territorial Disputes: 1918-1920
2. ↑  Армяно-Азербайджанские вооруженные конфликты 1919-1920 гг.
আল-জাহরা মসজিদ,২০০৬
**ফাতিমা আল-জাহরা মসজিদ** একটি শিয়া ইসলামী আদর্শের মসজিদ। এটি অস্ট্রেলিয়ার প্রথম এবং সবচেয়ে বড় শিয়া মসজিদ। এছাড়াও সমগ্র অস্ট্রেলিয়ার মধ্যে মসজিদটি অন্যতম বৃহত্তম।

অবস্থান
-------

ফাতিমা আল-জাহরা মসজিদ অস্ট্রেলিয়ার নিউ সাউথ ওয়েলসের সিডনি শহর থেকে একটু দূরে শহরতলীতে অবস্থিত।

ইতিহাস
------

১৯৮০ সালে ফাতিমা আল-জাহরা মসজিদের নির্মাণকাজ শেষ হয়। মসজিদের প্রতিষ্ঠাতা হলেন শেখ ফাহাদ আল-আমেলি।

শৈলী
----

ফাতিমা আল-জাহরা মসজিদটি একটি মিনার ও একটি গম্বুজ দ্বারা সজ্জিত করা হয়েছে। এর প্রধান ফটকে ইসলামী ঐতিহ্যে জ্যামিতিক কারুকাজ স্থাপন করা হয়েছে। মসজিদের ভেতরের দেওয়ালেও এই ধরনের চিত্রকর্ম রয়েছে।

রাজনীতিতে প্রভাব
----------------

যেহেতু মসজিদটি নির্মাণের ফলে সেখানকার অবকাঠামোগত উন্নয়ন হয়েছিলো, তাই এটা বলা হয় যে সেখানকার ভোটারদের মধ্যে এর যথেষ্ট প্রভাব পড়েছে। রাজ্যের নির্বাচনে এমনকি জাতীয় নির্বাচনে এর প্রভাব লক্ষ্যণীয়।

কার্যক্রম
---------

মসজিদটি ইসলামের শিয়া বিশ্বাস অনুযায়ী পরিচালিত হয়। মসজিদটি সপ্তাহে প্রতিদিন খোলা থাকে। এখানে প্রতিদিন পাঁচ বার নামায পড়া হয়। এছাড়া শুক্রবার ও বিশেষ দিনগুলোতে অতিরিক্ত কার্যক্রম গ্রহণ করা হয়।

হুমকি
-----

মসজিদটিতে প্রার্থনাকারীরা ইসলামের বার ইমামিয়া শিয়া আদর্শ অনুসরণ করে। তাদের বিরুদ্ধে বিভিন্ন মহল থেকে প্রায়ই বিভিন্ন হুমকি আসে, যার বেশির ভাগই আসে মুসলিম সম্প্রদায় থেকে। মুসলিমদের সুন্নী মতাদর্শবাদীরা এই হুমকি দিয়ে থাকে বলে অভিযোগ করা হয়।

তথ্যসূত্র
---------

1. ↑  Cleary, Paul (২৬ ফেব্রুয়ারি ২০১১)। "New apartment projects build on the success of migrants"। *The Australian*। সংগ্রহের তারিখ ১৬ এপ্রিল ২০১৫।
2. ↑  Aston, Heath (৫ এপ্রিল ২০১৩)। "Battle for Barton will be decided by mosque's support"। *Sydney Morning Herald*। সংগ্রহের তারিখ ১৬ এপ্রিল ২০১৫।
3. ↑  "Men arrested after mosque 'threat'"। *Sydney Morning Herald*। ২৫ নভেম্বর ২০১২। সংগ্রহের তারিখ ১৬ এপ্রিল ২০১৫।
আরেফ বাশা আল-দাজানি
**আরেফ আল-দাজানি** (আরবি: عارف الدجاني) (১৯৫৬ - ১৪ এপ্রিল, ১৯৩০) একজন আরব ফিলিস্তিনি রাজনীতিবিদ, যিনি ১৯১৭-১৯১৮ সালে জেরুজালেম শহরের মেয়র ছিলেন।

আরেফ আল-দাজানি ১৮৫৬ সালে জেরুজালেম জন্মগ্রহণ করেন।

রাজনৈতিক সক্রিয়তা
------------------

১৯১৮ সালে জেরুজালেমের মেয়র হিসেবে এক বছর দায়িত্ব পালনের পর আল-দাজানি মুসলিম-খ্রিস্টান অ্যাসোসিয়েশনের (এমসিএ) প্রশাসনিক কমিটিতে যোগ দেন এবং জেরুজালেম এলাকা ও তারপর সংগঠনটির আঞ্চলিক সভাপতি হন। আরেফ আল-দাজানি এবং ইজ্জত দারওয়াজার নেতৃত্বে ২৭ জানুয়ারি - ১০ ফেব্রুয়ারি, ১৯১৯ তারিখে জেরুজালেম কংগ্রেস আহ্বান করা হয়। এই সম্মেলনের প্রস্তাবগুলো ফিলিস্তিনের আরবদের পক্ষ থেকে প্যারিস শান্তি সম্মেলনে তারবার্তায় উল্লেখ করা হয়, বেলফোর ঘোষণা বাতিল এবং "সিরিয়ার স্বাধীন আরব সরকার...এর অবিচ্ছেদ্য অংশ হিসাবে 
ফিলিস্তিনকে অন্তর্ভুক্ত করার দাবি জানানো হয়েছিল।"

জেরুজালেম কংগ্রেসের চেয়ারম্যান হিসেবে আল-দাজানি রাজনৈতিক জায়নবাদ প্রত্যাখ্যান করেন এবং ফিলিস্তিনে আরব সার্বভৌমত্বের উপর প্রভাব না ফেলার শর্তে ব্রিটিশ সহায়তা গ্রহণে সম্মত হন। তিনি ফিলিস্তিনকে হাশেমাইট পরিবারের ফয়সাল পরিচালিত স্বাধীন সিরীয় রাষ্ট্রের একটি অংশ হিসেবে কল্পনা করেন।

১৯১৯ সালে কিং-ক্রেন কমিশনের কাছে একটি বক্তৃতায়, মুসলিম-খ্রিস্টান অ্যাসোসিয়েশনের প্রতিনিধি দলের নেতা হিসাবে তিনি বলেছিলেন,

"আমাদের পক্ষে তাদের [ইহুদিদের] সাথে বোঝাপড়া করা বা তাদের একসাথে বসবাস করা অসম্ভব… তাদের ইতিহাস এবং তাদের সমস্ত অতীত প্রমাণ করে যে তাদের সাথে বসবাস করা অসম্ভব। তারা বর্তমানে যে সমস্ত দেশে আছে সেখানে তারা অনাকাঙ্ক্ষিত এবং অবাঞ্ছিত, কারণ তারা সর্বদা সবার রক্ত চুষতে এবং অর্থনৈতিক ও আর্থিকভাবে বিজয়ী হতে আসে। লিগ অফ নেশনস আরবদের দাবী না শুনলে এই দেশ রক্তের নদীতে পরিণত হবে।"

১৯২০ সালের সেপ্টেম্বরে, আল-দাজানি প্যান-ইসলামিক আন্দোলন দ্বারা প্রতিষ্ঠিত বিশিষ্ট ব্যক্তিদের একটি কমিটির ডেপুটি প্রেসিডেন্ট হন। তার উদ্বোধনী বক্তৃতায়, তিনি তুরস্ক এবং ভারত থেকে প্রাপ্ত চিঠিগুলি পড়েন এবং প্যান-ইসলামিক আদর্শ ফিলিস্তিনি মুসলমানদের গ্রহণ করার আহ্বান জানান।

১৯২১ সালে আল-দাজানি হেক্রাফট কমিশন অফ ইনকোয়ারি ক্রস এক্সামিনেশন সাক্ষীদের যাচাই করার জন্য মুসলিম মূল্যায়নকারী ছিলেন।

ব্রিটিশ ম্যান্ডেটের সময় পাবলিক সিকিউরিটির সহকারী পরিচালক ই. কুইগলি আরেফ আল-দাজানিকে ষড়যন্ত্রকারী হিসাবে চিহ্নিত করেছিলেন।

তিনি ১৯২২ সাল পর্যন্ত আরব নির্বাহীর সদস্য ছিলেন। রাঘিব আল-নাশাশিবির সাথে একত্রে ১৯২০-এর দশকের শুরুতে, ১৯২৬ সালে বিভক্ত হওয়ার আগ পর্যন্ত তিনি বিরোধী দলের নেতৃত্ব দেন।

তথ্যসূত্র
---------

1. ↑  "Palestine Facts: Personalities - Alphabetical Listing"। ২০০৭-১০-২৮ তারিখে মূল থেকে আর্কাইভ করা। সংগ্রহের তারিখ ২০০৭-১২-১৫।
2. ↑  "From Wars to Nakbeh: Developments in Bethlehem, Palestine, 1917-1949, Adnan A. Musallam"। ২০১১-০৭-১৯ তারিখে মূল থেকে আর্কাইভ করা। সংগ্রহের তারিখ ২০১১-১০-১২।
3. ↑  Palestine Factionalism in the National Movement (1919-1939)
4. ↑  "Aref Pasha Dajani, Speech to the King-Crane Commission, June 18, 1919. - Center for Online Judaic Studies"। *Center for Online Judaic Studies* (ইংরেজি ভাষায়)। সংগ্রহের তারিখ ২০১৬-০৩-২৬।
5. ↑  British Pan-Arab Policy, 1915-1922: A Critical Appraisal, Isaiah Friedman
6. ↑  Luke, Sir Harry (1953) *Cities and Men. An Autobiography. Volume II. Aegean, Cyprus, Turkey, Transcaucasia & Palestine. (1914-1924)*. Geoffrey Bles. London. p.223
7. ↑  British Pan-Arab Policy, 1915-1922: A Critical Appraisal, Isaiah Friedman
**আল-নকীব চৌধুরী** (জন্ম: ১৮ ফেব্রুয়ারি ১৯৬১) একজন বাংলাদেশী রসায়নবিদ ও শিক্ষাবিদ। তিনি বাংলাদেশ প্রকৌশল বিশ্ববিদ্যালয়ের (বুয়েট) রসায়ন বিভাগের অধ্যাপক এবং পাবনা বিজ্ঞান ও প্রযুক্তি বিশ্ববিদ্যালয়ের (পাবিপ্রবি) সাবেক উপাচার্য।

জন্ম
----

তিনি ১৯৬১ সালের ১৮ ফেব্রুয়ারি কুমিল্লায় জন্মগ্রহণ করেন। তার বাবার নাম মাজেজুল ইসলাম চৌধুরী এবং মায়ের নাম শামসুন নাহার।

শিক্ষাজীবন
----------

চৌধুরী ঢাকা বিশ্ববিদ্যালয়ের রসায়ন বিভাগ থেকে ১৯৮৩ সালে বিএসসি (সম্মান) ও ১৯৮৪ সালে এমএসসি ডিগ্রি লাভ করেন। তিনি বাংলাদেশ প্রকৌশল বিশ্ববিদ্যালয় থেকে ১৯৯২ সালে এমফিল এবং জাপানের হিরোশিমা বিশ্ববিদ্যালয় থেকে ১৯৯৪ সালে পিএইচডি ডিগ্রি অর্জন করেন।

কর্মজীবন
--------

চৌধুরী ১৯৮৯ সালে বাংলাদেশ প্রকৌশল বিশ্ববিদ্যালয়ের রসায়ন বিভাগে প্রভাষক হিসেবে যোগ দেন। তিনি ১৯৯৬ সালে সহকারী অধ্যাপক, ২০০০ সালে সহযোগী অধ্যাপক এবং ২০০৫ সালে বিশ্ববিদ্যালয়টির অধ্যাপক পদে পদোন্নতি লাভ করেন। এর পাশাপাশি তিনি ইউনিভার্সিটি অব এশিয়া প্যাসিফিক এবং ইসলামিক ইউনিভার্সিটি অব টেকনোলজিতে খণ্ডকালীন অধ্যাপক হিসেবেও শিক্ষকতা করেন।

কর্মজীবনে অধ্যাপনার পাশাপাশি তিনি বুয়েটের আহসানউল্লাহ হলের প্রভোস্ট, ছাত্র কল্যাণ দপ্তরের পরিচালক, রসায়ন বিভাগের প্রধান, বিভিন্ন কমিটির সদস্য, বুয়েট শিক্ষক সমিতির সাধারণ সম্পাদকসহ বহু গুরুত্বপূর্ণ পদে দায়িত্ব পালন করেছেন।

আল-নকীব চৌধুরী ২০১৪ সালের ২ জানুয়ারি থেকে ২০১৮ সালের ১ জানুয়ারি পর্যন্ত পাবনা বিজ্ঞান ও প্রযুক্তি বিশ্ববিদ্যালয়ের উপাচার্য হিসেবে দায়িত্ব পালন করেন।

গবেষণাকর্ম
----------

তিনি একাধিক বইয়ের সহলেখক ও সম্পাদক। দেশী ও আন্তর্জাতিক জার্নালে তার প্রায় অর্ধশত গবেষণা প্রবন্ধ প্রকাশিত হয়েছে।

সদস্যপদ
-------

চৌধুরী বাংলাদেশ রসায়ন সমিতি, বাংলাদেশ অ্যাসোসিয়েশন ফর দ্যা এডভান্সমেন্ট অব সায়েন্স, আমেরিকান অ্যাসোসিয়েশন ফর দ্যা এডভান্সমেন্ট অব সায়েন্সসহ বিভিন্ন পেশাজীবী ও গবেষণা সংগঠনের সদস্য। তিনি বহু সংগঠনের নেতৃত্বও দিয়েছেন।

তথ্যসূত্র
---------

1. ↑  "পাবিপ্রবিতে নতুন ভিসির যোগদান"। *রাইজিংবিডি.কম*। ৩ জানুয়ারি ২০১৪। সংগ্রহের তারিখ ১৫ আগস্ট ২০২১।
2. 1 2 3 4 5  "ড. আল-নকীব চৌধুরী" (পিডিএফ)। *বুয়েট* (ইংরেজি ভাষায়)। সংগ্রহের তারিখ ১৫ আগস্ট ২০২১।
3. ↑  "পাবিপ্রবির নতুন ভিসি ড. আল-নকীব চৌধুরী"। *ক্যাম্পাস লাইভ*। ৩ জানুয়ারি ২০১৪। ১৫ আগস্ট ২০২১ তারিখে মূল থেকে আর্কাইভ করা। সংগ্রহের তারিখ ১৫ আগস্ট ২০২১।
রাশিয়ান বেয়ার্ড টোকেন। রাশিয়ান বেয়ার্ড টেক্স প্রদান করলে এই টোকেন দেয়া হয়। 
**আবগারি শুল্ক** দেশের অভ্যন্তরে উৎপাদিত দ্রব্যের ওপর আরোপিত কর। পরিভাষা হিসেবে ‘আবগারি কর’ ‘আবগারি শুল্ক’ অপেক্ষা ব্যাপকতর অর্থ বহন করে এবং এর মধ্যে দ্রব্য বা সেবার উৎপাদন, বিক্রয়, বা ক্রয়ের ওপর আরোপিত কর অন্তর্ভুক্ত। তাত্ত্বিকভাবে, ‘আবগারি কর’ অভ্যন্তরীণ উৎপাদন ও আমদানির ওপর সমভাবে প্রযোজ্য হলেও বাস্তবে তা শুধু অভ্যন্তরীণ উৎপাদনের ওপর আরোপ করা হয়। আবগারি শুল্ক সরকারি রাজস্ব সংগ্রহের হাতিয়ার হিসেবে ব্যবহার করা হয়, আবার এটি আয়ের পুনর্বণ্টনের উদ্দেশ্যেও ব্যবহূত হতে পারে। করারোপের সুবিধার নীতি প্রয়োগের জন্যও আবগারি শুল্ককে ব্যবহার করা যেতে পারে, যেমন, কোনো বিশেষ দ্রব্যের (যথা, তামাকের) ওপর আবগারি শুল্ক সংগ্রহ করে উক্ত তহবিল ওই দ্রব্যের ভোগের মাধ্যমে ক্ষতিগ্রস্ত মানুষকে সহায়তার জন্য ব্যবহার করা যেতে পারে। আবগারি শুল্ক তথাকথিত অনভিপ্রেত দ্রব্যাদির (যেমন, মদ ও তামাকের) ভোগকে নিরুৎসাহিত করতে আরোপ করা হয়। কখনও বা (যেমন যুদ্ধের সময়) কোনো কোনো দ্রব্যের দুষ্প্রাপ্যতা বা মূদ্রাস্ফীতির চাপে উক্ত দ্রব্যের ব্যবহার/ভোগ নিয়ন্ত্রণ বা হ্রাসের জন্য আবগারি শুল্ক আরোপ করা হয়। আবগারি শুল্ক মূল্যভিত্তিতে অথবা পরিমাণভিত্তিতে নির্ণয় করা হয়।

আবগারী শুল্ক এক প্রকার পরোক্ষ কর যা দেশজ উৎপাদনের ওপর আদায় করা হয়ে থাকে। দেশের অভ্যন্তরে উৎপাদিত পণ্য কারখানা থেকে খালাসের সময় এই শুল্ক আদায় করা হয়। বাংলাদেশে আবগারী ও লবণ আইন ১৯৪৪-এর আওতায় আবগারী শুল্ক আদায় করা হয়ে থাকে। জাতীয় সংসদে বিভিন্ন পণ্যের ওপর আরোপণীয় আবগারী শুল্ক হার নির্ধারণ করা হয়। পরবর্তীতে জাতীয় রাজস্ব বোর্ড বিধি প্রণয়নের মাধ্যমে আদায়যোগ‌্য তথা কার্যকর শুল্কহার নিরূপণ করে। বাংলাদেশে ১৯৯১ খ্রিষ্টাব্দে মূল্য সংযোজন কর ব্যবস্থা প্রবর্তিত হয় এবং পর্যায়ক্রমে অধিকাংশ পণ্যের ওপর আবগারী শুল্ক রহিত করে মূল্য সংযোজন কর আরোপ করা হয়। বর্তমানে[*কখন?*] গুটিকয়েক পণ্য ও কৃত্যের দেশজ উৎপাদন ও সরবরাহের ওপর আবগারী শুল্ক ধার্য আছে।

আরো দেখুন
---------

* আমদানী শুল্ক‎
* শুল্ক
* মূল্য সংযোজন কর

তথ্যসূত্র
---------

1. ↑  স্বপন কুমার বালা (২০১২)। "আবগারি শুল্ক"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। *বাংলাপিডিয়া: বাংলাদেশের জাতীয় বিশ্বকোষ* (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।
অন্য ব্যবহারের জন্য আব্দুল মতিন চৌধুরী দেখুন।
**আবদুল মতিন চৌধুরী** (১ মে ১৯২১ - ২৪ জুন ১৯৮১) একজন বাংলাদেশী শিক্ষাবিদ ও পদার্থবিদ ছিলেন।  তিনি ঢাকা বিশ্ববিদ্যালয়ের ১৪ তম উপাচার্য হিসাবে দায়িত্ব পালন করেছিলেন।

শিক্ষা
------

মতিন চৌধুরী ১৯৩৭ সালে নোয়াখালী জেলার অরুণচন্দ্র উচ্চ বিদ্যালয় থেকে প্রবেশিকা এবং ১৯৩৯ সালে ঢাকা ইন্টারমিডিয়েট কলেজ থেকে ইন্টারমিডিয়েট পাস করেন । তিনি ঢাকা বিশ্ববিদ্যালয় থেকে পদার্থবিজ্ঞানে স্নাতক ও স্নাতকোত্তর ডিগ্রি লাভ করেন। তিনি ১৯৪৯ সালে শিকাগো বিশ্ববিদ্যালয় থেকে বায়ুমণ্ডলীয় পদার্থবিজ্ঞানে পিএইচ.ডি. ডিগ্রি অর্জন করেন। তিনি দ্বিতীয়বার পিএইচডি শেষ করেছেন ১৯৬১ সালে।

কর্মজীবন
--------

চৌধুরী পাকিস্তান আবহাওয়া বিভাগে আবহাওয়াবিদ হিসাবে কর্মজীবন শুরু করেছিলেন। এরপরে তিনি ১৯৫০ সালে ঢাকা বিশ্ববিদ্যালয়ের পদার্থবিজ্ঞান বিভাগে প্রশিক্ষক হিসাবে যোগদান করেন। তিনি ১৯৫২ সালে অধ্যাপক এবং ১৯৬২-১৯৬৭ সালে বিভাগের প্রধান হন। তিনি ১৯৬৭-১৯৭০-এর সময় পাকিস্তান পারমাণবিক শক্তি কমিশনের সদস্য, প্রতিরক্ষা মন্ত্রকের চিফ সায়েন্টিস্ট এবং ১৯৭০-১৯৭১-এর সময় রাষ্ট্রপতির বৈজ্ঞানিক উপদেষ্টা হিসাবে দায়িত্ব পালন করেছিলেন।  চৌধুরী এশীয় অঞ্চলের জন্য পদার্থবিজ্ঞানে নোবেল পুরস্কারের জন্য বাছাই কমিটির সদস্য ছিলেন।  ১৯৭৩ সালে চৌধুরী ঢাকা বিশ্ববিদ্যালয়ের উপাচার্য নিযুক্ত হন যেখানে তিনি ১৯৭৫ সাল পর্যন্ত দায়িত্ব পালন করেন।

ব্যক্তিগত জীবন
--------------

চৌধুরীর বিয়ে হয়েছিল রাজিয়া মতিন চৌধুরীর সাথে (১৯২৫-২০১২)।

সম্মাননা
--------

* সদস্য, নোবেল কমিটি
* প্রথম বোস অধ্যাপক, পদার্থবিজ্ঞান বিভাগ, ঢাকা বিশ্ববিদ্যালয়

চিত্রশালা
---------

ঢাকা বিশ্ববিদ্যালয় কেন্দ্রীয় মসজিদের পাশে আব্দুল মতিন চৌধুরীর কবর

তথ্যসূত্র
---------

1. 1 2 3 4 5  Islam, Sirajul (২০১২)। "Chowdhury, Abdul Matin"। *Banglapedia: National Encyclopedia of Bangladesh* (Second সংস্করণ)। এশিয়াটিক সোসাইটি অব বাংলাদেশ ।
2. ↑  "Razia Matin no more"। *The Daily Star* (ইংরেজি ভাষায়)। ২০১২-০৫-০৩। সংগ্রহের তারিখ ২০১৯-০১-১১।
**আরেকটি প্রেমের গল্প** ২০১০ সালের একটি ভারতীয় নাট্য চলচ্চিত্র। কৌশিক গঙ্গোপাধ্যায় পরিচালনা ও কাহিনী লিখেছেন। প্রধান চরিত্রে অভিনয় করেছেন ঋতুপর্ণ ঘোষ ও ইন্দ্রনীল সেনগুপ্ত। ঋতুপর্ণ ঘোষ একজন সমকামী চলচ্চিত্র নির্মাতার চরিত্রে অভিনয় করেছেন। যাত্রাশিল্পী চপল ভাদুড়ির ব্যক্তিজীবনের গল্পের অনুসরণে এগিয়ে গেছে কাহিনী। ভারতে সমকামীদের স্বীকৃতি দেয়ার পরে এটিই প্রথম নির্মিত কোন সমকামী চলচ্চিত্র, যা ভারতের বাইরে ৬০তম বার্লিন চলচ্চিত্র উৎসবে প্রদর্শিত হয়।

পটভূমি
------

বাংলা যাত্রা শিল্পের সূচনালগ্নে মেয়েরা যখন অভিনয় শুরু করেনি তখন পুরুষেরা মেয়েদের সাজে অভিনয় করতেন। নারী চরিত্রে অভিনয় করা বিখ্যাত বাঙালি যাত্রা শিল্পী চপল ভাদুড়ির ব্যক্তি জীবনের উপর একটি ডকুমেন্টারি নির্মানের উদ্দেশ্যে সমকামী পরিচালক অভিরূপ সেন তার উভকামী বয়ফ্রেন্ড বাসুকে সাথে নিয়ে কলকাতায় আসেন। এক পর্যায়ে স্থানীয় জনতার বাধার মুখে বীরভুমের হেতেমপুর নামক স্থানে ফরাসী প্রবাসী উদয়ের বাড়িতে বাকী অংশের শুটিং সম্পন্ন হয়। চপল ভাদুড়ীর গল্পের পাশাপাশি অভিরূপ সেনের ব্যক্তিজীবনের গল্প সমান্ত্রালে বয়ে চলে। এক পর্যায়ে বাসুর স্ত্রী মম শ্যুটিং স্পটে এসে হাজির হন। তিনি অভিরূপ এবং বাসুর গোপন সম্পর্কের কথা জানতে পারেন।

অভিনয় শিল্পী
-------------

* ঋতুপর্ণ ঘোষ - অভিরূপ সেন/চপল ভাদূড়ী
* ইন্দ্রনীল সেনগুপ্ত - বাসু/কুমার
* যীশু সেনগুপ্ত - উদয়/তুষার
* চূর্ণী গাঙ্গুলি - রানী/গোপা
* রাইমা সেন - মম/শীলা
* চপল ভাদূড়ী - চপল ভাদূড়ী
* তরঙ্গ সরকার

পুরস্কার
--------

* **জয়ী**- I-View 2010 Engendered Award for Outstanding Cinema

তথ্যসূত্র
---------

1. ↑  "Aar Ekti Premer Golpo (2010) Bengali Film"। Calcuttatube.com। সংগ্রহের তারিখ ২০১০-০৯-০১।
2. ↑  "Filmicafe.com"। *‘Just Another Love Story’ wins best film award at I-VIEW film festival 2010 in NY*। ২ অক্টোবর ২০১১ তারিখে মূল থেকে আর্কাইভ করা। সংগ্রহের তারিখ ৩০ সেপ্টেম্বর ২০১০।

বহিঃসংযোগ
---------

* ইন্টারনেট মুভি ডেটাবেজে *আরেকটি প্রেমের গল্প*  উইকিউপাত্তে এটি সম্পাদনা করুন (ইংরেজি)
রোমান ক্যাথলিক আর্চবিশপের পরিচায়ক চিহ্ন (নন-মেট্রোপলিটন)রোমান ক্যাথলিক আর্চবিশপের পরিচায়ক চিহ্ন (মেট্রোপলিটন)
**বিশপ** হল খ্রিস্টধর্মীয় উচ্চপদস্থ যাজকের পদবি। প্রথানুযায়ী **আর্চবিশপ** {/ˌɑːrtʃˈbɪʃəp/, গ্রিক ভাষার αρχιεπίσκοπος, (αρχι- 'প্রধান', এবং επίσκοπος- 'বিশপ') থেকে লাতিন ভাষার *archiepiscopus* হয়ে} পদবি সাধারণ বিশপদের সাথে উচ্চতর পদমর্যাদা ও ক্ষমতার বিশপদের পার্থক্য করতে ব্যবহৃত হয়। আবার প্রোটেস্ট্যান্ট খ্রিষ্টানদের লুথেরান চার্চ (সুইডেনভিত্তিক) ও চার্চ অব ইংল্যান্ডের রীতি অনুসারে এটি হল তাদের ধর্মীয় সম্প্রদায়ের সর্বোচ্চ নেতার পদবি।
পোপ, প্যাট্রিয়ার্ক, মেট্রোপলিটন ও কার্ডিনাল বিশপ, ডায়োসিয়ান বিশপ ও সাফরাগান বিশপদের মতো আর্চবিশপরা খ্রিস্টধর্মীয় তিনটি ঐতিহ্যবাহী পবিত্র অর্ডার- বিশপ, প্রিস্ট (প্রেসবাইটার নামেও অবহিত) ও ডিকনদের মধ্যে সর্বোচ্চ পদমর্যাদার অধিকারী। একজন আর্চবিশপ কোন মেট্রোপলিটন সি অথবা আর্চবিশপ পদ যুক্ত আছে এমন কোন ইপিসকোপাল সির প্রধান ধর্মযাজক হিসেবে অভিষিক্ত হতে পারেন।

ক্ষমতা ও পদমর্যাদার দিক দিয়ে কোন সাধারণ আর্চবিশপ পোপ এবং কার্ডিনালদের পরে তৃতীয় অবস্থানে থাকেন। তবে পোপ ও কার্ডিনালরাও আর্চবিশপ উপাধি ধারণ করতে পারেন। যেমন- বাংলাদেশি কার্ডিনাল প্যাট্রিক ডি'রোজারিও একইসাথে ঢাকার আর্চবিশপ।

প্রারম্ভিক ইতিহাস
-----------------

*আর্চবিশপ* উপাধি বা এই পদাধিকারীর ভূমিকা ঠিক কখন প্রথম আত্মপ্রকাশ করে, তা নির্ণয় করা যায়নি। *মেট্রোপলিটন* পদবি খ্রিস্টীয় চতুর্থ শতাব্দী থেকে পরিচিত হওয়া শুরু করে; ইতিহাসখ্যাত ৩২৫ সালের নিকিয়ার প্রথম সভা (৩৪১ খ্রিস্টাব্দ) এবং অ্যান্টিওকের সভার (৩৪১ খ্রিস্টাব্দ) দলিলে এর উল্লেখ রয়েছে। এসময় *মেট্রোপলিটন* প্রপঞ্চটি বিশপের চেয়ে উচ্চতর সকল পদবির (প্যাট্রিয়ার্কগণও এর অন্তর্ভুক্ত) জন্য ব্যবহৃত হতো বলে ধারণা করা হয়। বর্তমানে প্রতিষ্ঠিত *আর্চবিশপের* ধারণাটি ষষ্ঠ শতাব্দী পর্যন্ত আবির্ভূত হয়নি; যদিও প্যাট্রিয়ার্কের নিচে কিন্তু সাধারণ বিশপের উপরে তাঁদের ভূমিকা ৫ম শতাব্দীতেই মেট্রোপলিটনগণের জন্য প্রতিষ্ঠিত হয়ে গিয়েছিল বলে ধারণা করা হয়।

গ্যালারি
--------

Jean-François de Gondi  
প্যারসের আর্চবিশপ (১৫৮৪-১৬৫৪)
 ডেসমন্ড টুটু, কেপ টাউনের এমিরেটাস আর্চবিশপ, দক্ষিণ আফ্রিকা

তথ্যসূত্র
---------

1. ↑  ἀρχιεπίσκοπος, ἐπίσκοπος. Liddell, Henry George; Scott, Robert; পারসিয়াস প্রজেক্টে *এ গ্রিক–ইংলিশ লেক্সিকন*}.
2. ↑  টেমপ্লেট:L&S
3. ↑  "archbishop"। *Online Etymology Dictionary*। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  "ঢাকার নতুন আর্চবিশপ প্যাট্রিক ডি রোজারিও"। ১১ অক্টোবর ২০১৬ তারিখে মূল থেকে আর্কাইভ করা। সংগ্রহের তারিখ ১৯ জুলাই ২০২০।
5. ↑   Messmer, Sebastian Gebhard (১৯০৭)। "Archbishop"। *ক্যাথলিক বিশ্বকোষ*। **1**। নিউ ইয়র্ক: রবার্ট অ্যাপলটন কোম্পানি। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**আল-মুআল্লাক মসজিদ** (আরবি: المسجد المعلق *Masjid Al-Muallaq*, হিব্রু ভাষায়: מסגד אל-מועלק‎ *Misgad Al-Muallak*) যেটি **জহির আল উমর মসজিদ**নামেও পরিচিত (আরবি: مسجد ظاهر العمر‎‎‎‎)। মসজিদটি ইসরায়েল এর পুরাতন শহর জেরুজালেম এর আকো নামক স্থানে অবস্থিত ।

ইতিহাস
------

১৭৫৮ সালে আকো'র শাসক জহির উল উমর মসজিদটি নির্মাণ করেন। এটি ক্রুসেডারদের পরিচালিত একটি জায়গায় নির্মিত হয়েছিল এবং যা পরে শহরের জেনোয়া এজ কোয়ার্টারের গেটে রুপান্তরিত হয় । ১৭৪৬ সাল পর্যন্ত, কাঠামোটি আকো'র ইহুদি বাসিন্দাদের দ্বারা সিনাগগ   হিসাবে ব্যবহার করা হয়, জহির উল উমর যখন এটিকে একটি মসজিদে রূপান্তর করতে বেছে নেন তখনও ইহুদিরা ভবনটির মালিক ছিলেন, কিন্তু আকো'র ইহুদি কোয়ার্টারে অবস্থিত একটি ভিন্ন ভবন দিয়ে তাদের ক্ষতিপূরণ দেয়া হয়। সিনাগগ এর বৈশিষ্ট্যের মধ্যে রয়েছে পবিত্র সিন্দুকের কুলুঙ্গি এবং হিব্রু ভাষা লিখিত শিলালিপি।

স্থাপত্য
--------

মসজিদটি পুরাতন শহর খান আল উমদান এবং খান আল-ইফরাঞ্জের মাঝখানে এবং রাস্তার পাশে অবস্থিত । বাইরে দিকে, মসজিদের প্রধান কাঠামো এর নিম্ন- শায়িত গম্বুজ এবং এর পূর্বের মিনারের গোলাকার ভিত্তি রয়েছে । মসজিদের প্রবেশদ্বারটি মূল মিনার এর ভিত্তির নীচে অবস্থিত। জননিরাপত্তা ঝুঁকির কথা উল্লেখ করে ১৯৫০ সালে আকো'র পৌরসভা এই মিনারটি ভেঙে ফেলে । মসজিদের অংশটি প্রধানত একটি বৃহৎ, বর্গাকার আকৃতির প্রার্থনা কক্ষ দ্বারা গঠিত, একটি ট্রিপল-গম্বুজ বিশিষ্ট পোর্টিকো প্রার্থনা হলের প্রবেশদ্বারের পূর্বে অবস্থিত। প্রার্থনা হলের পাশে একটি ছোট কক্ষ আছে যা বর্তমানে একটি লাইব্রেরি হিসাবে ব্যবহৃত হয় ৷ একটি আচ্ছাদিত প্রবেশপথের নীচে একটি সিঁড়ি এর উঠানে নিয়ে যায়৷

আরও পড়ুন
---------

* Sharon, Moshe (১৯৯৭), *Corpus Inscriptionum Arabicarum Palaestinae (CIAP)*, **1**, BRILL, আইএসবিএন 9789004108332 উদ্ধৃতি টেমপ্লেট ইংরেজি প্যারামিটার ব্যবহার করেছে (link)

তথ্যসূত্র
---------

1. ↑  "Acre: Religious and prayer sites"। ২০০৯-০৬-০৯ তারিখে মূল থেকে আর্কাইভ করা। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. 1 2 3 4  Sharon, 1997, p. 38.
3. ↑  "Acre: Religious and prayer sites"। ২০০৯-০৬-০৯ তারিখে মূল থেকে আর্কাইভ করা। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. 1 2 3 4 5 6  "Muallaq Mosque"। *ArchNet*। সংগ্রহের তারিখ ২০০৮-১২-৩১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------


উইকিমিডিয়া কমন্সে **আল-মুআল্লাক মসজিদ** সংক্রান্ত মিডিয়া রয়েছে।

| * দে
* স
ইসরায়েলের মসজিদ |
| --- |
| ইসরায়েল | 
* আল বাহার মসজিদ,
* হাসান বেক মসজিদ,
* জেজার পাশা মসজিদ,
* মাহমুদ মসজিদ,
* মাহমুদিয়া মসজিদ,
* মাকাম আল-নবি সেইন মসজিদ,
* নেবি আকাশা মসজিদ,
* আল-মুআল্লাক মসজিদ,
* সিদনা আলী মসজিদ,
* শ্বেত মসজিদ, নাসরত,
* হোয়াইট মসজিদ (রামলা)

 | Hassan Bek Mosque, Tel Aviv-JaffaFlag of Israel |
| *পূর্ব জেরুজালেম* | 
* আবেদিন মসজিদ
* আল-আকসা মসজিদ
* আল-খানকাহ আল-সালাহিয়া মসজিদ
* মারওয়ানি মসজিদ
* উমর মসজিদ

 |
| 
* ইসরায়েল
* ইসরায়েলে ইসলাম
* দেশ অনুযায়ী মসজিদ

*নোট: পূর্ব জেরুজালেম সরকারিভাবে ইসরায়েল আত্ততা, কিন্তু অনুরূপ স্বীকৃত নয়*
 |
**সৈয়দ আব্দুর-রাজ্জাক নুরুল-আইন**    একজন সুফি সাধক ছিলেন।

প্রাথমিক জীবন
-------------

তিনি ছিলেন সুফি সাধক সুলতান সৈয়দ আশরাফ জাহাঙ্গীর সেমনানির উত্তরসূরি। সৈয়দ আবদুল রাজ্জাক জিলানীর বংশধরদের মধ্যে আশরাফিয়া জিলানিয়ার সুফি বংশ উপমহাদেশের অন্যতম নামকরা পরিবার। এই বংশের মধ্যেই নূর-উল-আইন ছিলেন সৈয়দ আশরাফ জাহাঙ্গীর সেমনানির উত্তরাধিকারী, শিষ্য এবং খলিফা। তিনি ছিলেন তার মামাতো ভাইয়ের ছেলে। তিনি ইরাকের জিলানের সুফি সৈয়দ আবদুল কাদের জিলানির ১০ তম বংশধর। বারো বছর বয়সে নূর-উল-আইন প্রথম আশরাফ জাহাঙ্গীর সেমনানীর সাথে বাগদাদে দেখা করেন যখন সেমনানি সেখানে গিয়েছিলেন এবং তারপর থেকে তিনি কখনই তার সঙ্গ ত্যাগ করেননি।

কর্মজীবন
--------

সৈয়দ আশরাফ জাহাঙ্গীর সেমনানী ৮০৮ হিজরীতে মৃত্যুবরণ করেন এবং নূর-উল-আইন তার গদিনশীন উত্তরাধিকারী হন। কঠোর আধ্যাত্মিক প্রশিক্ষণের পর তাকে খেলাফত (আধ্যাত্মিক উত্তরাধিকারী) প্রদান করা হয় এবং তার থেকে আশরাফী আধ্যাত্মিক সিলসিলা বিকশিত হয়। মীরাত-উল-আসরার ঐতিহ্য অনুযায়ী, মৃত্যুর সময় সৈয়দ আশরাফ জাহাঙ্গীর সেমনানির বয়স হয় ১০৬ অথবা ১১০ বছর। তোহফতা উল আবরারে, তার বয়স ১২০ হিসাবে লেখা হয়েছে এবং জন্মের বছর ৬৮৮ হিজরি। এমনকি তার দত্তক পুত্র সৈয়দ আবদুল রাজ্জাকের মৃত্যুর সময় তার বয়স ছিল ১২০। তিনি বায়াত গ্রহণের ১২ বছর পূর্বে এবং ৬৮ বছর ভ্রমণে ও সৈয়দ আশরাফ জাহাঙ্গীর সেমনানীর সেবায় এবং অবশিষ্ট ৪০ বছর খেলাফতের গদিতে তার মুর্শিদের মৃত্যুর পর কাটিয়েছিলেন। তদনুসারে, তার জন্মের বছর ছিল ৭২৮ হিজরি, ভারতে আগমনের বছর ৭৪০ হিজরি এবং মৃত্যুর বছর ৮৪৮ হিজরি।  তার কবর ভারতের উত্তর প্রদেশের আম্বেদকর নগর জেলার কাচওয়াচা শরীফের একই মাজারে আশরাফ জাহাঙ্গীর সেমনানীর পাশে অবস্থিত।

কর্ম
----

* আবদুর-রাজ্জাক সংকলিত *মাকতুবাতে আশরাফি (আশরাফের চিঠি)*

চিশতী তরিকা
-----------

সুফি তরিকাগুলি তাদের উৎপত্তির সন্ধান দেয় শেষ পর্যন্ত মহানবী হজরত মুহাম্মদ (দ.)'র কাছে , যিনি বিশ্বাস করেন যে তিনি কোরআন ছাড়াও বা কোরআনের মধ্যে লুকিয়ে থাকা রহস্যময় শিক্ষা এবং অনুশীলনে তার উত্তরসূরিদের নির্দেশ দিয়েছেন। এই উত্তরসূরি সম্পর্কে মতামত ভিন্ন। কিছু সুফি সিলসিলা তাদের বংশকে প্রথম সুন্নি খলিফা হযরত আবু বকর (রা.)'র কাছে, অন্যরা মহানবী হজরত মুহাম্মদ (দ.)'র এর চাচাতো ভাই ও জামাতা আলি ইবনে আবু তালিবের কাছে।

আরও দেখুন
---------

* আশরাফ জাহাঙ্গীর সেমনানী
* আলাউল হক পাণ্ডভি
* সৈয়দ ওয়াহেদ আশরাফ
* আশরাফিয়া
* দক্ষিণ এশিয়ার সুফি সাধক

তথ্যসূত্র
---------

1. ↑  'NURUL-AIN' by Syeda Aale Fatima, Published 1974, India
2. ↑  *Hayate Makhdoom Syed Ashraf Jahangir Semnani*(1975), Second Edition (2017) আইএসবিএন ৯৭৮-৯৩-৮৫২৯৫-৫৪-৬, Maktaba Jamia Ltd, Shamshad Market, Aligarh 202002, India
3. ↑  'LATAIFE- ASHRAFI' By Ashraf Jahangir Semnani, Compiled by Nizam Yemeni, Edited and annotated by Syed Waheed Ashraf and published in 2010 by Makhdoom Syed Ashraf Jahangir Academy, 17 Kalyan Society, Outside Pani Gate, Baroda-390019, Gujarat, India
4. ↑  Prof. Mohammad Hussain, Azad Al-Qadri। *Tarikh Mashaikh Qadria Razaqia (with reference to the Subcontinent)*। Versatile Printers।